OpenLLM-France/wikimedia huggingface dataset:
# Festival de Cinema de Múnic

El Festival de Cinema de Múnic és un destacat esdeveniment cinematogràfic, el segon festival de cinema més gran d'Alemanya després de la Berlinale. Va ser inaugurat a Múnic l'any 1981 i se celebra anualment durant els primers dies d'estiu amb la projecció de pel·lícules alemanyes i internacionals als diferents cinemes de la ciutat i els seus voltants.
La 38a edició estava programada originalment per a l'estiu de 2020, però es va cancel·lar a causa de la pandèmia de COVID-19 i es va reprogramar per al juliol de 2021. El 39è Festival de Cinema de Múnic va tenir lloc del 23 de juny al 2 de juliol de 2022.
El festival és una plataforma important per a la presentació de pel·lícules, més de 200, que inclouen estrenes nacionals, europees i internacionals. La seva programació abasta diferents gèneres cinematogràfics, incloent llargmetratges, documentals i curtmetratges, entre d'altres. A més, el programa del festival també inclou projeccions retrospectives, homenatges a personalitats del cinema i classes magistrals.
Malgrat que el festival no és competitiu, molts cineastes aspiren a presentar les seves obres per tal d'augmentar la visibilitat i l'oportunitat de distribució a Alemanya. El públic i els patrocinadors també contínuament atorguen premis a les pel·lícules destacades. A més, un jurat format per crítics independents homenatja anualment una personalitat destacada del món del cinema amb el 'Premi al Mèrit Cinematogràfic'.
El Munich Filmfest gaudeix d'una gran popularitat entre els amants del cinema i habitualment atrau més de 70.000 persones. El festival esdevé un punt de trobada que fomenta la creació de xarxes de contactes i la promoció de projectes cinematogràfics. Anualment, compta amb la acreditació de més de 2.000 professionals de la indústria cinematogràfica i més de 500 membres de la premsa especialitzada, provinents de tot el món.

## Referències

* 1 2 3 «Filmfest München» (en alemany). gala.de. [Consulta: 13 març 2023].
* ↑ «Wir sehen uns 2021! - Filmfest München». filmfest-muenchen.de, 06-04-2020. Arxivat de l'original el 2020-04-06. [Consulta: 13 març 2023].
* ↑ «Festival Memories: 2021». filmfest-muenchen.de. [Consulta: 13 març 2023].
* ↑ «Offizielle Seite Filmfest München» (en alemany). filmfest-muenchen.de. [Consulta: 13 març 2023].
* 1 2 3 4 «Festival international du film de Munich» (en francès). unifrance.org. [Consulta: 13 març 2023].
* ↑ «Filmfest München - festivals» (en anglès). filmitalia.org. [Consulta: 13 març 2023].

## Enllaços externs

* Festival de Cinema de Múnic - Lloc web oficial
# Càfies

Càfies (grec antic: Καφύαι, llatí: Caphyae) fou una vila d'Arcàdia, a una plana al nord-oest del Llac d'Orcomen. La llegenda atribueix la seva fundació a Cefeu, fill d'Aleu. Després de ser independent, va passar a la Lliga Aquea i fou una de les ciutats de la lliga que va ser ocupada per Cleòmenes.
El 220 aC els etolis van derrotar en aquesta ciutat als aqueus dirigits per Arat de Sició. Apareix encara durant la guerra, però més tard ja l'esmenta Estrabó com una ciutat en ruïnes, si bé alguns temples encara es visitaven.
Les ruïnes de les seves muralles es poden veure encara a Kotussa. Es creu que el riu Tara es correspon a l'antic Tragos, i la muntanya Kastaniá és segurament l'antiga muntanya Cnàcal.

## Referències

* ↑ «Caphyae».
* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1000. ISBN 9788441224223.
* 1 2 3 Smith, William (ed.). «Caphyae». Dictionary of Greek and Roman Geography (1854). [Consulta: 31 gener 2021].
# Kollektiv Turmstrasse

Kollektiv Turmstrasse és un duo musical alemany format per Christian Hilscher i Nico Plagemann. Format el 1998 a Hamburg, van publicar temes en diverses compilacions abans de produir el seu propi àlbum el 2006, Verrückte Welt, el qual va anar seguit de Rebellion der Träumer el 2010. L'estil musical del duo es pot considerar com a minimal techno.

## Discografia
### Àlbums

* 2006: Verrückte Welt (No Response)
* 2009: Live Promo Mix (Ostwind Records)
* 2010: Rebellion der Träumer (Connaisseur Recordings)

### EP i senzills

* 2004: New Weakness EP (No Response)
* 2006: Hermetico (Musik Gewinnt Freunde)
* 2006: Disconnect Me (Ostwind Records)
* 2007: Abenteuer Alltag EP (Diynamic Music)
* 2007: Farbenlehre (Musik Gewinnt Freunde)
* 2007: Grillen im Park (Ostwind Records)
* 2007: Tristesse (Connaisseur Recordings)
* 2008: Blutsbrüder (Musik Gewinnt Freunde)
* 2008: Holunderbaum EP (Musik Gewinnt Freunde)
* 2008: Mondscheinprimaten (Baalsaal Music)
* 2009: Like The First Day EP (Diynamic Music)
* 2009: Luechtoorn EP (Musik Gewinnt Freunde)
* 2009: Melodrama Remixes (Ostwind Records)
* 2010: Endlos (Connaisseur Recordings)
* 2010: Grillen im Park Remixes (Ostwind Records)
* 2010: Rebellion der Träumer (Remixes Part 1) (Connaisseur Recordings)
* 2010: Rebellion der Träumer (Remixes Part 2) (Connaisseur Recordings)
* 2012: Ordinary EP (Musik Gewinnt Freunde)
* 2012: Rebellion der Träumer (Remixes Part 4) (Connaisseur Recordings)
* 2015: Sorry I am Late EP (Diynamic Music)
* 2016: Sorry I am Late EP (Warner Dance Labels)
* 2016: Jupiter Sunrise (Diynamic Music)
* 2017: Kisses In The Dark (Watergate Records)

## Referències

* ↑ «Kollektiv Turmstrasse» (en castellà). Clubbingspain.com. [Consulta: 20 setembre 2022].
* ↑ «Kollektiv Turmstrasse meldet sich mit neuer EP zurück» (en alemany). FAZE, 14-06-2022. [Consulta: 20 setembre 2022].
* ↑ «Kollektiv Turmstrasse · Biography · Artist ⟋ RA» (en anglès). [Consulta: 19 gener 2021].
* ↑ «Kollektiv Turmstrasse music download». Beatport. [Consulta: 20 setembre 2022].
# Bosc del Tossal

«Bosc del Tossal» té aquests significats:
# Holoparasitisme

Les plantes holoparàsites (del grec holo = completament) són les espècies de plantes amb flors completament paràsites d'altres plantes, virtualment no tenen clorofil·la. Amb l'ajuda d'haustoris aquestes plantes paràsites penetren en els vasos conductors (en el floema, rarament en el xilema) de les plantes hoste per tal de treure'n les susbstàncies nutritives.
Les plantes holoparàsites com les dels gèneres Cuscuta i Orobanche causen danys molt elevats en l'agricultura. Especialment Cuscuta en l'alfals i Orobanche en el gira-sol. La lluita contra aquestes plantes paràsites és difícil i inclou mesures preventives com les de sembrar llavors d'alfals descuscutades (sense estar contaminades amb llavors de Cuscuta.
En el cas de la tomaquera, el seu holoparàsit Orobanche ramosa té una fenologia que consta d'una fase subterrània i una altra d'aèria, amb un total de 6 estadis de desenvolupament: els dos estadis primers són nòduls (subterranis) el tercer i quart l'aparició i desenvolupament d'una gemma, el cinquè és el de la gemma i l'arrel desenvolupada i el sisè estadi és l'aparició sobre la superfície de la tija del paràsit. El cicle de vida d'O. ramosa es completa amb uns 132 dies i amb 1.180 graus dia. En un estudi es va veure que les pèrdues de producció en tomaqueres a causa d'aquest holoparàsit es van situar entre el 77 i el 81%.
En contrast amb les plantes hemiparàsites (és a dir, mig paràsites) les holoparàsites sovint tenen un hoste específic estrictament, és a dir, que parasiten una espècie o unes poques espècies emparentades. També sovint les holoparàsites són obligatòriament paràsites.
Exemples d'holoparàsites són les del gènere Cuscuta, Orobanche, Rafflesia (les quals tanmateix, produeixen les flors més grans del món), Hydnoraceae i la família Lennoaceae

## Referències

* ↑ scielo
* ↑ Plant Physiological Ecology
# Línia evolutiva de Burmy

Aquesta línia evolutiva de Pokémon inclou Burmy, Wormadam i Mothim.

## Burmy

Burmy és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i evoluciona a Wormadam (si és femella) o Mothim (si és mascle).

## Wormadam

Wormadam és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i de tipus planta/terra/acer. Evoluciona de Burmy (si és femella).

## Mothim

Mothim és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i de tipus volador. Evoluciona de Burmy (si és mascle).

## Referències

* 1 2 3 4 «Burmy» (en anglès). pokemon-index, 2010. [Consulta: 25 maig 2012].
* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Burmy a Bulbapedia (anglès)
* Wormadam a Bulbapedia (anglès)
* Mothim a Bulbapedia (anglès)
Espècies de Pokémon :
# Distància genètica

La distància genètica és una mesura de divergència genètica entre espècies o entre poblacions dins d'una espècie. Les poblacions amb molts gens similars presenten distàncies genètiques petites. Això indica que estan estretament emparentades i que tenen un avantpassat comú recent.
La distància genètica és útil per a reconstruir la història de les poblacions. Per exemple, les evidències de les distàncies genètiques suggereixen que la gent d'Àfrica i Euràsia van divergir fa uns 100.000 anys. La distància genètica també s'utilitza per a entendre l'origen de la biodiversitat. Per exemple, les distàncies genètiques entre diferents races d'animals domèstics s'utilitza sovint per a determinar quines races s'haurien de protegir per tal de mantenir la diversitat genètica.

## Referències

* ↑ Nei, M.. Molecular Evolutionary Genetics. Nova York: Columbia University Press, 1987.
* ↑ Nei, M. and A. K. Roychoudhury «Genic variation within and between the three major races of man, Caucasoids, Negroids, and Mongoloids». The American Journal of Human Genetics, 26, 1974, pàg. 421–443. PMC: 1762596. PMID: 4841634.
* ↑ Ruane, J. (1999). A critical review of the value of genetic distance studies in conservation of animal genetic resources. Journal of Animal Breeding and Genetics, 116(5), 317-323. Chicago.
# Càlcul (medicina)

Un càlcul és una pedra (una concreció de material, generalment de sals minerals) que es forma en un òrgan o conducte del cos. Aquestes sals procedeixen dels líquids de l'organisme on es formen, així: la saliva, la bilis i l'orina. La formació de càlculs és coneguda com a litiasi.
Els càlculs poden causar una sèrie de malalties:
* Sialolitiasi, la litiasi salival.
* Colelitiasi, la litiasi biliar.
* Nefrolitiasi, la litiasi renal.
* Litiasi vesical.
Viccionari
# Kollafjörður

El Kollafjörður és un fiord islandès situat a la regió de Gran Reykjavík al sud-oest del país.

## Localització

Kollafjörður es troba al nord de la capital d'Islàndia, Reykjavík, entre les penínsules de Seltjarnarnes i de Kjalarnes. Al nord, es troba emmarcat pel massís del mont Esja i al sud pel d'Álftanes. Banya els municipis de Reykjavík al nord, a l'est i al sud i el de Mosfellsbær al sud-est. És un dels fiords de la gran badia de Faxaflói, que cobreix el sud-oest d'Islàndia.

## Illes i illots

El seu litoral comprèn diverses badies separades per petites penínsules, i algunes illes deshabitades es troben al llarg del seu litoral meridional.

## Referències

* Nat.is Arxivat 2014-03-19 a Wayback Machine. Kollafjörður. Consultat el 12 de gener de 2015.
# Bitexco Financial Tower

La Bitexco Financial Tower és el gratacel més alt de la Ciutat Ho Chi Minh (Vietnam).
L'edifici, que es va començar el 2005, es va completar el 2010 amb una alçada de 262 metres i un cost total del projecte de 270 milions dòlars estatunidencs. És propietat d'una empresa vietnamita i es fa servir com a seu d'oficines i centre comercial.

## Referències

* ↑ «Construction begins on Vietnam's highest tower» (en anglès). Asia Times, 27-04-2005. Arxivat de l'original el 15 d'abril 2016. [Consulta: 6 abril 2011].
* ↑ «Bitexco dedicates nation's tallest tower» (en anglès). Vietnam News Today, 31-10-2010. Arxivat de l'original el 22 de febrer 2014. [Consulta: 6 abril 2011].
# Viloria

Viloria és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 411 | 404 | 375 | 388 |
# Many (Louisiana)

Many és una població dels Estats Units a l'estat de Louisiana. Segons el cens del 2000 tenia 2.889 habitants.

## Demografia

Segons el cens del 2000, Many tenia 2.889 habitants, 1.073 habitatges, i 662 famílies. La densitat de població era de 356,4 habitants/km².
Dels 1.073 habitatges en un 32,2% hi vivien nens de menys de 18 anys, en un 34,6% hi vivien parelles casades, en un 23,9% dones solteres, i en un 38,3% no eren unitats familiars. En el 34,8% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,5% tenia menys de 18 anys, un 10,8% entre 18 i 24, un 23,7% entre 25 i 44, un 20,9% de 45 a 60 i un 18% 65 anys o més.
L'edat mediana era de 36 anys. Per cada 100 dones de 18 o més anys hi havia 76,3 homes.
La renda mediana per habitatge era de 20.000 $ i la renda mediana per família de 24.329 $. Els homes tenien una renda mediana de 28.500 $ mentre que les dones 15.870 $. La renda per capita de la població era de 12.153 $. Entorn del 28,4% de les famílies i el 35,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Many». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Many». American Fact Finder. Oficina del Cens dels Estats Units, 12-01-2010.
Viccionari
# Dogma (desambiguació)

«Dogma» té aquests significats:
* Dogma 95, moviment fílmic desenvolupat el 1995 pels directors danesos Lars von Trier, Thomas Vinterberg, Kristian Levring i Soren Kragh-Jacobsen.
* Dogma, principi religiós cert i una veritat inconfutable.
* Dogma central, hipòtesi de la biologia molecular publicada per Francis Crick el 1958.
* Dogma Crew, grup sevillà de hip hop.
* Dogma (pel·lícula), pel·lícula del 1999 dirigida per Kevin Smith.
# Cisterna del Nawab

La cisterna del Nawab és un dipòsit d'aigua artificial, que forma una mena de llac, situat a uns 3 km al sud de la ciutat de Banda, al districte de Banda, a Uttar Pradesh (Índia). Fou construït probablement al començament del segle xviii pel nawab de Banda, i per això porta aquest nom.

## Referències

* ↑ The Home and Foreign Record of the Presbyterian Church in the United States of America (en anglès). vol.5. Presbyterian Board of Publication, 1854, p. 214.

## Enllaços externs

* Cisterna del nawab Arxivat 2009-04-10 a Wayback Machine.
# Cova d'Anes

La cova d'Anes o cova d'Annes és una cavitat situada en un esperó rocós calcari del Serrat d'Anes, entre el torrent del Prat de Codines i el torrent Feló, amb l'entrada a migdia en el municipi de Prullans, encara que la major part discorre per Bellver de Cerdanya. Està formada per una gran galeria principal amb destacables formacions estalagmítiques i una galeria lateral ascendent, amb un recorregut total d'uns 335 m.
Fins a l'any 1950 no va ser explorada sencera, i no fou fins al 1976, després d'anteriors excavacions sense continuïtat com la de 1962 en la qual es varen trobar alguns estris i restes humanes de l'edat del bronze, quan es va descobrir el seu valor històric afegit a l'espeleològic. Intervencions arqueològiques amb estratigrafia a càrrec de l'antropòleg Jordi Rovira i Port varen permetre trobar fauna i materials de l'Edat del bronze mitjà (1500-1200 aC) barrejats amb estris medievals, entre els quals es troba una fulla de sílex amb els cantells retocats, diverses peces de ceràmica decorades i amb anses, dues peces de base d'un molí manual barquiformes, i una sitja intacta, tallada i de boca circular amb gran quantitat de cereals, troballes que permeten determinar que la cavitat fou utilitzada, ja per pobles del neolític mitjà-final, tant com a habitatge com a lloc d'enterrament.

## Referències

* 1 2 Rovira, 1976, p. 39-48.
* 1 2 Lorenzo Gibert, 2010, p. s/n.
* 1 2 «Cova d'Anes (1.230 m)». Ajuntament de Prullans. Arxivat de l'original el 28 de febrer 2018. [Consulta: 28 febrer 2018].
* 1 2 3 4 Mañé, Vidal i Vila, 2006, p. 24.
* 1 2 «Cova d'Anes». Parc Cultural de la Cerdanya. Arxivat de l'original el 2011-01-12. [Consulta: 14 juliol 2011].

## Bibliografia

* Lorenzo Gibert, Cecília. 501 llocs de silenci que has de conèixer abans de morir. Badalona: Ara Llibres, 2010. ISBN 9788492907335.
* Mañé, Antoni; Vidal, Antoni; Vila, Carme. Guia dels monuments megalítics de la Cerdanya. Barcelona: Publ. de l'Abadia de Montserrat, 2006. ISBN 9788484158295.
* Rovira i Port, Jordi «El Neolític a la Cerdanya i Alta Vall del Segre». Cypsela: revista de prehistòria i protohistòria, 1, 1976, pàg. 39-48.
# Kwa

* Per a altres significats, vegeu «llengües kwa».
Kwa és un riu de Myanmar que forma una part de la frontera de l'estat Rakhine amb la divisió d'Ayeyarwady. Neix a la part occidental de la serralada d'Arakan Yoma i corre al sud-sud-oest durant uns 35 km i després a l'oest durant uns 15 km i després nord-nord-oest mer altres 15 fins a desaiguar a la badia de Bengala prop del poble de Kwa que li dona nom.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Barrax

Barrax és un municipi de la província d'Albacete, situat sobre l'altiplà que comença la regió muntanyenca d'Alcaraz. És un poble eminentment agrícola envoltat per grans extensions de cereals. El 2020 tenia 1.799 habitants.

## Referències

* ↑ «La Junta pone en valor diferentes empresas del Polígono de Barrax relacionadas con la industria agroalimentaria» (en castellà). La Cerca, 19-04-2016. [Consulta: 22 agost 2021].
* ↑ «Cifras oficiales de población resultantes de la revisión del Padrón municipal a 1 de enero» (en castellà). Institut Nacional d'Estadística d'Espanya. [Consulta: 22 agost 2021].
# Schizothorax wangchiachii

Schizothorax wangchiachii és una espècie de peix cipriniforme de la família dels ciprínids.

## Morfologia

Els mascles poden assolir els 50 cm de longitud total.

## Distribució geogràfica

Es troba a Àsia.

## Referències

* ↑ Heckel J. J. 1838. Fische aus Caschmir gesammelt und herausgegeben von Carl Freiherrn von Hügel, beschrieben von J. J. Heckel. Wien. Fische Caschmir. 1-112.
* ↑ BioLib (anglès)
* 1 2 FishBase (anglès)
* ↑ Huang, H. (et. al.), 1987. The freshwater fishes of China in coloured illustrations. The freshwater fishes of China in coloured illustrations.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dogma central

El Dogma central de la biologia molecular és una hipòtesi publicada per Francis Crick el 1958 constatant que el flux de la informació genètica segueix exclusivament des de l'ADN passant per l'ARN fins a la seqüència d'aminoàcids de les proteïnes.
L'ADN conté la informació sobre la seqüència d'aminoàcids de totes les proteïnes d'una cèl·lula i, a més, més informació que permeten l'expressió genètica regulada (= aplicació de la informació genètica en el RNA i proteïnes). Quan una cèl·lula es divideix, tota la informació emmagatzemada en l'ADN ha de ser tramitada a les cèl·lules filles. Això queda assegurat per fer una còpia de l'ADN complet abans de la divisió cel·lular. Aquest procés es denomina replicació.
Una cèl·lula no necessita totes les proteïnes al mateix temps en quantitat igual. Per tant, és raonable per sintetitzar només les proteïnes necessàries. Per a la síntesi de proteïnes tant, no és disponible tota la informació de l'ADN, però la informació específica sobre les seqüències d'aminoàcids de les proteïnes necessàries.
Llavors, el flux d'informació genètica s'executa en dues direccions:
* durant la replicació entre ADN i ADN,
* durant la síntesi de proteïnes de l'ADN a les proteïnes a través de l'ARN, que fa de a mediador.
Fins a la dècada de 1970 es creia que en tots els organismes, la informació genètica en l'expressió gènica només flueix en una direcció (ADN → ARN → Proteïna) el que es diu el dogma central de la biologia molecular. Des dels anys 1970 sabem que existeix una excepció: els retrovirus, la genoma dels quals és compost per ARN, produeixen una còpia d'ADN del seu genoma (transcripció inversa) i integren aquesta còpia en el genoma de l'hoste.
# Cisterna integrada en un marge

Es coneix com a cisterna de marge a un clot artificial excavat a l'interior d'un marge per emmagatzemar-hi l'aigua que es recull, per filtració, de petits albellons o de llisars. S'emplea per a la captació d'aigua per al consum humà. Sol estar integrat en el paredat d'un marge de conreu situat a una petita propietat dedicada a l'olivar. La seva planta és el·líptica, de 3m d'eix major. Es fa amb pedra calcària, pedra brescada. El paredat és de pedra lleugerament adobada i de juntes poc closes. A l'interior, el dipòsit d'aigua està excavat a la roca i recobert amb ciment mallorquí per evitar la pèrdua d'aigua.

## Bibliografia i enllaços

* Guillem Alomar Canyelles et al.: La pedra en sec. Materials, eines i tècniques tradicionals a les illes mediterrànies. Palma: Consell Insular de Mallorca FODESMA, 2001.
* La pedra en sec. Materials, eines i tècniques tradicionals a les illes mediterrànies. Palma: Consell Insular de Mallorca FODESMA, 2001. (català) (anglès)